L 45/1412
HR
Službeni list Europske unije
24.2.2022.
KOMISIJA PILOT-PROJEKTI
POGLAVLJE PP 02 — EUROPSKA STRATEŠKA ULAGANJA (nastavak) PP 02 21
(nastavak)
PP 02 21 03
(nastavak) Istodobno bi pružatelji usluga, posebno europski MSP-ovi i novoosnovana poduzeća koja nude ekološki prihvatljive i najsuvremenije tehnologije ili inovativna rješenja, dobili priliku potvrditi se kao pouzdani partneri u pružanju modernih digitalnih rješenja za javne usluge.
Projekt bi trebalo razviti koristeći najnovije standarde za osmišljavanje usluga te u dijalogu sa širokim rasponom dionika, uključujući javna tijela i MSP-ove iz cijele Unije.
Time bi se poduprla modernizacija javnih uprava diljem Unije i pojačali napori za postizanje zelene tranzicije u Europi učinkovitijim usvajanjem inovativnih rješenja.
To je i važan alat za uključivanje građana Unije.
Ovom se inicijativom nastoji poduprijeti i cilj Komisije da potakne digitalnu transformaciju od koje će svi imati koristi, uključujući građane i poduzeća.
Ako se provede u potpunosti, ovim projektom doprinijet će se postizanju sljedećih ciljeva Unije: a) digitalnoj strategiji b) novoj strategiji za MSP-ove c) industrijskoj strategiji i d) europskom zelenom planu.
Ovom se inicijativom također pruža važan doprinos novom akcijskom planu za e-upravu, za koji su pripremni radovi već u tijeku, a ona predstavlja i odgovor na sve veće digitalne potrebe.
Inovativna platforma GovTech i rješenja koja pružaju troškovno učinkovita i ekološki prihvatljiva poduzeća dodatno će doprinijeti gospodarskom oporavku Unije, što je od ključne važnosti za razdoblje nakon bolesti COVID-19.
Ciljevi pilot-projekta ostvarit će se kombiniranjem aktivnosti „odozgo prema dolje”, aktivnosti „odozdo prema gore” i izravnog istraživanja stajališta građana.
Aktivnosti „odozgo prema dolje”:
U okviru ovog djelovanja nastoji se provoditi prognostički postupak s javnim upravama kako bi se promicalo usklađivanje njihovih strategija i planova provedbe digitalnih rješenja.
Na taj će se način projektom poduprijeti racionalizacija javnih usluga i doprinijeti održivoj tranziciji Europe.
Pristup koji se temelji na izradi scenarija, u kombinaciji s razmjenom uspješnih iskustava, koristit će se za razmatranje dinamike ekosustava koji se brzo razvija.
Njime bi se također trebalo utvrditi kako se korištenjem i zajedničkom nabavom digitalnih rješenja od strane javnih uprava mogu stvoriti nove prilike za MSP-ove i novoosnovana poduzeća.
Tom će se analizom poduprijeti napori koji se ulažu u korištenje digitalnih rješenja u javnoj upravi u cilju postizanja strateških ciljeva Unije, među kojima su i borba protiv klimatskih promjena i promicanje digitalne tranzicije.
Aktivnosti „odozdo prema gore”:
Ovo djelovanje nastoji uključiti korištenje brzorastućeg ekosustava GovTech kako bi se prikupile ideje koje pomažu javnim upravama u usvajanju digitalnih rješenja.
Njime će se poduprijeti razvoj ili uporaba jedinstvene zajedničke platforme za prikupljanje izazova, a drugim javnim upravama omogućiti da doprinesu ili sudjeluju u konzorciju koji je uključen u rješavanje određenog izazova i dobiju rješenja od pružatelja usluga.
Djelovanje je u pilot-fazi usmjereno na ideje kojima se podupire jedan ili više ciljeva Unije navedenih u strateškim dokumentima koje je Komisija predstavila 2020.
Na primjer: Izazov za digitalne inovacije, pokrenut u okviru pilot-projekta „Ponovna uporaba digitalnih standarda za pružanje potporu sektoru MSP-ova” koji je odobren u okviru proračuna za 2019., može poslužiti kao nadahnuće, s obzirom na to da se taj format pokazao uspješnim za uključivanje širokog ekosustava aktera i skupno razvijanje inovativnih ideja (*).